অবশেষে প্রত্যাহার করা হলো ডিআইজি মিজানকে। গতকাল মঙ্গলবারই তাঁকে ঢাকা মহানগর পুলিশের (ডিএমপি) থেকে প্রত্যাহার করে পুলিশ সদর দপ্তরে সংযুক্ত করা হয়েছে। স্বরাষ্ট্রমন্ত্রী জানিয়েছেন, পুলিশ সপ্তাহ শেষ হলেই এই কর্মকর্তার অভিযোগ তদন্তে কমিটি গঠন করা হবে। ঊর্ধ্বতন পুলিশ কর্মকর্তা মিজানুর রহমানের বিরুদ্ধে নারী নির্যাতনের গুরুতর অভিযোগ উঠেছে। ডিএমপির অতিরিক্ত পুলিশ কমিশনার হিসেবে দায়িত্ব পালনকারী মিজানের পদবি পুলিশের উপমহাপরিদর্শক তথা ডিআইজি।